section_heading: 2019. – danas: Fetch the Bolt Cutters
paragraph_text: U dvama objavama na Instagramu u ožujku 2019. Apple je aludirala na snimanje pjesama za peti album.<ref> U intervjuu s Vultureom održanom u rujnu 2019. potvrdila je da se snimanje albuma bliži kraju, da ga je snimala sa skupinom i da ga namjerava objaviti početkom 2020. godine. U naknadnom je intervjuu s Vultureom u siječnju 2020. izjavila da će njezin album vjerojatno biti objavljen "za nekoliko mjeseci". Dana 8. ožujka 2020. objavila je videozapis u kojem je ručnom abecedom izjavila "M-Y-R-E-C-O-R-D-I-S-D-O-N-E" ("Moj je album gotov"). Na digitalnim je platformama objavljen 17. travnja 2020. godine.<ref> Glazbeni su ga recenzenti pohvalili.<ref> Na 63. dodjeli nagrada Grammy osvojio je nagradu za najbolji album alternativne glazbe, a glavni je singl "Shameika" osvojio nagradu za najbolju rock-izvedbu.<ref>